UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Eelmisel aastal Rally Estonia võiduga WRC ajaloo noorimaks rallivõitjaks tulnud Rovanperä sai tänavu veel vägevama saavutusega hakkama, kui kõigest 22 aasta ja ühe päeva vanusena krooniti ta Uus-Meremaal WRC ajaloo noorimaks maailmameistriks.
#000006
Senine rekord kuulus varalahkunud Colin McRaele, kes võitis 1995. aasta MM-tiitli 27 aasta ja 109 päeva vanuselt. Seejuures on Rovanperä esimene soomlasest maailmameister pärast Marcus Grönholmi, kes võitis oma teise MM-tiitli 2002. aastal.
#000007
"Esimene tunne oli kergendus. Loomulikult olen ma väga uhke ja õnnelik," rääkis Rovanperä WRC otseülekande vahendusel. "Ausalt öeldes mul on väga raske kirjeldada neid emotsioone, mida ma praegu tunnen. See on unistuse täitumine, võib-olla midagi enamat," lisas kaardilugeja Jonne Halttunen.
#000008
Rovanperä on käimasoleval hooajal võitnud 11-st rallist kuus ning pälvinud ka ühe teise ja ühe neljanda koha. Kuigi ta ebaõnnestus kahel eelmisel rallil Belgias ja Kreekas, suutis noor soomlane siiski kaks etappi enne hooaja lõppu MM-tiitli kindlustada.
#000009
Veel selgemalt ilmestab Rovanperä hooajapikkust üleolekut tõsiasi, et lisaks temale on rohkem kui ühe ralli võitnud vaid MM-sarja punktitabelis teist kohta hoidev Ott Tänak, kellel on kirjas kolm võitu. Paraku pole Tänakul pärast Uus-Meremaa rallit matemaatiliselt võimalik Rovanperä kinni püüda.
#000010
Rovanperä võitis Uus-Meremaal 16-st lõpuni sõidetud kiiruskatsest kuus, sealhulgas ka punktikatse. Tänak võidutses neljal katsel ning saavutas ralli lõppjärjestuses Rovanperä ja Sebastien Ogier' (+34,6) järel kolmanda koha (+48,5). MM-tiitli otsustanud punktikatsel jäi Tänak värskest maailmameistrist vaid 0,6 sekundi kaugusele.
#000011
Ogier näitas parimat minekut kahel kiiruskatsel ning viimasel katsel sai vanameister kolmanda koha (+3,4). Lisapunkte teenisid ka Tänaku tiimikaaslased Oliver Solberg (+3,6) ja Thierry Neuville (+3,9), kes üldarvestuses platseerusid vastavalt viiendale (+3.55,3) ja neljandale (+1.58,8) positsioonile.
#000012
WRC2 arvestuses võttis koduteedel kindla võidu Hayden Paddon (Hyundai), kes edestas teiseks tulnud Kajetan Kajetanowiczi (Škoda) enam kui kahe ja poole minutiga. Kolmanda koha pälvis Shane van Gisbergen (Škoda; +3.25,1).
#000013
MM-sarja järgmine ralli sõidetakse 20.–23. oktoobrini Kataloonias ning hooaja viimane ralli toimub 10.–13. novembrini Jaapanis.
#000014
Rovanperä alustas meeldejäävat võistluspäeva katsevõiduga. Napilt jäid talle alla tiimikaaslane Ogier (+0,6) ja Tänak (+1,4). Üldarvestuses säilitas Rovanperä esimese, Ogier teise (+29,6) ja Tänak (+47,8) kolmanda koha.
#000015
Järgmisel kiiruskatsel näitas parimat kiirust Tänak, Rovanperä sai 1,7-sekundilise kaotusega teise koha. Kolmandaks tuli Ogier (+4,1), kes võidutses eelviimasel kiiruskatsel. Rovanperä sõitis 16. katsel välja paremuselt teise (+0,8) ja Tänak kolmanda (+2,6) aja.
#000016
MM-tiitli otsustanud punktikatsel pidi Rovanperä Tänaku võidu korral vähemalt neljandana lõpetama. Tänak läks küll katset juhtima, kuid tema järel startinud Rovanperä pani kõik mängu ja võttis lõpuks katsevõidu, Uus-Meremaa ralli võidu ja MM-tiitli.
#000017
Kalle Rovanperä: pean järgmisel aastal veel parem olema
#000019
Ott Tänak: Hyundai on konkurentidega võrreldes aasta jooksul enim arenenud
#000020
Tänak Kataloonia ralli eel: tähtis on võimalikult palju punkte püüda
#000021
Rovanperä astus suure sammu rallivõidu ja MM-tiitli suunas
#000025
28. september – 1. oktoober Tšiili ralli
#000026
Tänak võitis Otepää talverallil kõik kaheksa kiiruskatset
#000027
Tänak: Otepää ralli on ülioluline, et saada kogemusi erinevates tingimustes
#000029
Loubet Tänakust: kuulan teda, aga meil on erinev sõidustiil
#000030
M-Spordi juht: Tänaku tagasiside erineb teiste sõitjate omast
#000031
Otepää talverallile registreerus 85 võistluspaari
#000032
Rallisõitja Tänakust: pean seda hooaja algust väga heaks
#000035
Tänak: punktikatse tõestas, et saame olla konkurentsivõimelised
#000038
Tänak: loodetavasti tuleb homme parem päev
#000041
"Spordipühapäev" uuris Eestis paberkujul ilmuvaid spordiajakirju
#000042
Kontaveit kaotas Abu Dhabi turniiril avaseti
#000043
Tartu maratoni korraldaja: kui vihma ei tule, siis ei tee plusskraadid rajale midagi
#000046
Meesjuunioride epeekoondis pääses MK-etapil pjedestaalile
#000049
Milano derbis jäi peale Inter, tabeliliider jätkab võidulainel
#000052
Peeter Kaasik: boikoteerida olümpiamänge või mitte?
#000055
Eesti tennisemeeskond langes Davise karikasarjas astme võrra madalamale
#000058
Tartu pikk võiduseeria katkes, Võru teenis vajalikku punktilisa
#000059
Uibo sai kodusel võistlusel teise koha, norralaselt võimas isiklik rekord
#000060
Ilves sai pühapäeval seitsmenda koha, Rehrl ei suutnud suurt edu hoida
#000063
USA toetab Venemaa ja Valgevene sportlaste olümpiale pääsemist ühel tingimusel
#000066